ПРОТОКОЛ № 8
от заседание на комисия „Дисциплинарна дейност и взаимодействие с ИВСС“ към прокурорската колегия на Висшия съдебен съвет,
проведено на 5 юли 2016 г.

Днес, 5 юли 2016 г., вторник от 11.00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към прокурорската колегия на ВСС в състав: 

	      ПРЕДСЕДАТЕЛ: ЯСЕН ТОДОРОВ
					  	     ЧЛЕНОВЕ:  ВАСИЛ ПЕТРОВ
     РУМЕН ГЕОРГИЕВ
     
ОТСЪСТВАТ:  Незабравка Стоева и Михаил Кожарев
				
	Заседанието протече при следния дневен ред:
1.	Проект на Анализ на констатираните от ИВСС случаи на нарушаване правото на разглеждане и решаване на делото в разумен срок по 60м от ЗСВ за периода 01.10.2015 г. – 31.03.2016 г.

2.	Отчет на Комисия „Дисциплинарна дейност и взаимодействие с ИВСС“ към прокурорската колегия на ВСС относно образуваните дисциплинарни производства срещу прокурори и следователи и наложените дисциплинарни наказания по чл. 308, ал. 1 от ЗСВ за периода 01.06.2016 г. – 30.06.2016  г.

3.	Заповед ЛС № 98/07.06.2016 г. на административен ръководител – районен прокурор на Районна прокуратура - гр.Пазарджик, с която на основание чл.327 от ЗСВ, е обърнато внимание на прокурор от същата прокуратура.

	По дневния ред:
1.ОТНОСНО: Проект на Анализ на констатираните от ИВСС случаи на нарушаване правото на разглеждане и решаване на делото в разумен срок по 60м от ЗСВ за периода 01.10.2015 г. – 31.03.2016 г.
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:
1.1.	ПРИЕМА проекта на Анализ на констатираните от ИВСС случаи на нарушаване правото на разглеждане и решаване на делото в разумен срок по 60м от ЗСВ, за периода 01.10.2015 г. – 31.03.2016 г.
1.2.	ПРИЕМА данните за установени от ИВСС нарушения на правото на разглеждане и решаване на делата в разумен срок по Глава трета „а“ от ЗСВ, за периода 01.10.2015 г. – 31.03.2016 г.
1.3.	ПРИЕМА отчета на министъра на правосъдието относно постъпили заявления и изплатени обезщетения по реда на Глава трета „а“ от ЗСВ, за периода 01.10.2015 г. – 31.03.2016 г.
1.4.	ПРИЕМА направените предложения за мерки в проекта на Анализа по т.1.
1.5.	След решение на Съдийската колегия по предложения проект на Анализ предлага на Пленума на Висшия съдебен съвет да приеме с решение на основание чл.60м, ал.2 от ЗСВ проекта на Анализа и предложените мерки.
1.6.	ВНАСЯ за разглеждане материалите по т.1.1, т.1.2 и т.1.3 в заседание на Прокурорската колегия на ВСС, която след разглеждането им да приеме следните решения:
1.	ПРИЕМА проекта на Анализ на констатираните от ИВСС случаи на нарушаване правото на разглеждане и решаване на делото в разумен срок по 60м от ЗСВ, за периода 01.10.2015 г. – 31.03.2016 г.
2.	ПРИЕМА данните за установени от ИВСС нарушения на правото на разглеждане и решаване на делата в разумен срок по Глава трета „а“ от ЗСВ, за периода 01.10.2015 г. – 31.03.2016 г.
3.	ПРИЕМА отчета на министъра на правосъдието относно постъпили заявления и изплатени обезщетения по реда на Глава трета „а“ от ЗСВ, за периода 01.10.2015 г. – 31.03.2016 г.
4.	ПРИЕМА направените предложения за мерки в проекта на Анализа по т.1.
5.	След решение на Съдийската колегия по предложения проект на Анализ предлага на Пленума на Висшия съдебен съвет да приеме с решение на основание чл.60м, ал.2 от ЗСВ проекта на Анализа и предложените мерки.

2.ОТНОСНО: Отчет на Комисия „Дисциплинарна дейност и взаимодействие с ИВСС“ към прокурорската колегия на ВСС относно образуваните дисциплинарни производства срещу прокурори и следователи и наложените дисциплинарни наказания по чл. 308, ал. 1 от ЗСВ за периода 01.06.2016 г. – 30.06.2016  г.
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:
2.1	ПРИЕМА отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода за периода 01.06.2016 г. – 30.06.2016  г.

		3.ОТНОСНО: Заповед ЛС № 98/07.06.2016 г. на административен ръководител – районен прокурор на Районна прокуратура - гр.Пазарджик, с която на основание чл.327 от ЗСВ, е обърнато внимание на прокурор от същата прокуратура.
		
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:

3.1. ПРЕДЛАГА на прокурорската колегия на Висшия съдебен съвет, на основание чл. 327 от Закона за съдебната власт, да приеме за сведение Заповед ЛС № 98/07.06.2016 г. на административен ръководител – районен прокурор на Районна прокуратура - гр.Пазарджик, с която на основание чл.327 от ЗСВ, е обърнато внимание на прокурор в същата прокуратура.
3.2. В случай на оспорване на заповедта за обръщане на внимание, административният ръководител следва да уведоми прокурорската колегия на Висшия съдебен съвет за влязлото в сила съдебно решение, като изпрати препис от същото за прилагане към кадровото досие на прокурора.
3.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.
 
ЗА ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
 ВЗАИМОДЕЙСТВИЕ С ИВСС“  КЪМ 
ПРОКУРОРСКАТА КОЛЕГИЯ НА ВСС: /П/
				ЯСЕН ТОДОРОВ